text: РЕШЕНИЕ (ЕС) 2015/137 НА СЪВЕТА
  от 26 януари 2015 година
  за подновяване на мандатите на заместник-председателя на Службата за хармонизация във вътрешния пазар (марки и дизайни) и на двама председатели на апелативните състави към Службата за хармонизация във вътрешния пазар (марки и дизайни)
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз,
  като взе предвид Регламент (ЕО) № 207/2009 на Съвета от 26 февруари 2009 г. относно марката на Общността (1), и по-специално член 125 и член 136 от него,
  като има предвид, че:
  (1)
  На 18 ноември 2014 г. административният съвет на Службата за хармонизация във вътрешния пазар (марки и дизайни) („Службата“) представи на Съвета предложения за подновяване на мандатите на заместник-председателя на Службата и на двама председатели на апелативните състави към Службата.
  (2)
  Мандатите на г-н Christian ARCHAMBEAU като заместник-председател на Службата и на г-н Tomás DE LAS HERAS и г-н Detlef SCHENNEN като председатели на апелативните състави към Службата следва да се подновят за срок от 5 години или до достигане на пенсионна възраст, ако пенсионната възраст бъде достигната по време на новия мандат,
  ПРИЕ НАСТОЯЩОТО РЕШЕНИЕ:
  Член 1
  Мандатът на г-н Christian ARCHAMBEAU като заместник-председател на Службата се подновява за периода от 1 декември 2015 г. до 30 ноември 2020 г. или до достигане на пенсионна възраст, ако пенсионната възраст бъде достигната по време на новия мандат.
  Член 2
  Мандатът на г-н Tomás DE LAS HERAS като председател на апелативните състави към Службата се подновява за периода от 1 март 2016 г. до 28 февруари 2021 г. или до достигане на пенсионна възраст, ако пенсионната възраст бъде достигната по време на новия мандат.
  Член 3
  Мандатът на г-н Detlef SCHENNEN като председател на апелативните състави към Службата се подновява за периода от 1 ноември 2015 г. до 31 октомври 2020 г. или до достигане на пенсионна възраст, ако пенсионната възраст бъде достигната по време на новия мандат.
  Член 4
  Настоящото решение влиза в сила 20 дни след публикуването му в Официален вестник на Европейския съюз.
  Съставено в Брюксел на 26 януари 2015 година.